**NAUJOSIOS AKMENĖS „SAULĖTEKIO“ PROGIMNAZIJOS**

**2023 M. VEIKLOS KOKYBĖS ĮSIVERTINIMO ATASKAITA**

2023 m. mokykloje atliktas veiklos kokybės įsivertinimas vadovaujantis šiais dokumentais: „Mokyklos, įgyvendinančios bendrojo ugdymo programas, veiklos kokybės įsivertinimo metodika“, patvirtinta Lietuvos Respublikos švietimo ir mokslo ministro 2016 m. kovo 29 d. įsakymu Nr. V- 267 ir nacionalinės švietimo agentūros ruoštomis rekomendacijomis „[Į ką svarbu atkreipti dėmesį planuojant, įsivertinant ir skelbiant mokyklos pažangą](https://www.nsa.smm.lt/wp-content/uploads/2023/01/GALUT_Mokyklos-pazanga-5.pdf)“ (2023).

Progimnazijos veiklos kokybės įsivertinimo tikslas – įvertinti pokytį įgyvendinat strateginius tikslus:

* siekti kiekvieno mokinio ūgties, ugdymą(si) orientuojant į sėkmę;
* puoselėti mokyklos kultūrą ir stiprinti bendruomeniškumą;
* kurti kompetencijoms formuotis palankią ugdymosi aplinką.

2023 m. tobulintinos veiklos aspektas – pamokose galiu pasirinkti įvairaus sunkumo užduotis.

Taikomi diferencijavimo, individualizavimo, suasmeninimo metodai. Mokytojai pripažįsta mokinių skirtybes (amžiaus tarpsnio, asmeninių ir ugdymosi poreikių, interesų, gebėjimų, mokymosi stilių), į kurias atsižvelgia organizuodami mokymą(si). Taikomi įvairūs nenuolatiniai mokinių pergrupavimo pagal jų mokymosi poreikius būdai. Siekiama suasmeninti mokymąsi, tai yra skatinamas aktyvus mokinių dalyvavimas keliant individualius, su kiekvieno mokymosi galimybėmis, interesais ir siekiais derančius ugdymosi tikslus, renkantis temas, užduotis, problemas, mokymosi būdus ir tempą.

Pokyčių stebėjimui ir analizei pasirinkti duomenų šaltiniai:

* mokytojų pasidalijimas patirtimi Padlet platformoje: [https://padlet.com/rzaveckiene/pamokoje- organizuojame](https://padlet.com/rzaveckiene/pamokoje-%20%20organizuojame)-savivald-ir-personalizuot-ugdym-ftrw8q4b9w2rijnj
* Tėvų forumo susirinkimai;
* 3-8 klasių mokinių nuomonė, išgryninta Durstinio metodu;
* Nacionalinės Švietimo Agentūros atlikta Naujosios Akmenės „Saulėtekio“ progimnazijos veiklos teminio išorinio vertinimo ataskaita 2023-06-19 Nr. A-85.

Priimant sprendimus ir ruošiant rekomendacijas progimnazijos veiklos tobulinimui taip pat remiamasi:

* duomenimis, surinktais atliekant interviu, komunikuojant su tėvais, mokiniais ir partneriais; duomenims surinkti organizuojami tėvų susirinkimai, trišaliai pokalbiai, kultūriniai, sportiniai renginiai;
* pastebėjimais, rekomendacijomis, kasmet gaunamais vykdant tikslines bendruomenės (pirmokų ir penktokų, jų tėvų) apklausas dėl mokinių adaptacijos Google Forms įrankiu;
* mokinių komentarais, pateikiamais reflektuojant patyriminių dienų, integruotų pamokų veiklas;
* informacija iš „Mano dienynas“/ Tamo platformos; analizuojamos lankomumo, mokinių pažangos ataskaitos, mokytojų ir klasės vadovų dienynai, dienyno kalendoriuje/google kalendoriuje fiksuojami įvykiai (atviros pamokos, edukacinės išvykos, ekskursijos, integruotos pamokos), nmpp rezultatai, socialinių pedagogių, metodinių grupių, metodinės tarybos, vgk metinių veiklų ataskaitos. google diske sukurtas bendras diskas, kuriame mokytojai dalijasi informacija apie tais metais sutartus probleminių situacijų sprendimo būdus, veiklas;
* informacija apie profesinio tobulinimosi padėtį ir ateities poreikius, gaunama iš mokytojų savianalizių.

**PROGIMNAZIJOJE UŽTIKRINAMOS PAŽANGOS KRYPTINGUMO IR VEIKLOS TVARUMO STIPRIEJI ASPEKTAI**

1. Neformaliojo švietimo ir pagalbos mokiniui poveikis ugdymosi rezultatams (1.1. Rezultatyvumas, 3 lygis).
2. Sociokultūrinė ir tarpdalykinė integracija pamokoje kuria mokymosi prasmingumą (2.1. Ugdymo(si) integralumas, 3 lygis).
3. Tikslingas turimų išteklių panaudojimas didina ugdymo proceso patrauklumą ir galimybes (3.1. Optimalus išteklių paskirstymas, 4 lygis).
4. Bendradarbiavimo kultūra stiprina šiuolaikiškumą ugdymo procese (3.4. Veikimas kartu, Bendradarbiavimo kultūra, 3 lygis).
5. Nuoseklus mokymasis ir profesinis tobulėjimas sudaro sąlygas pamokos kokybės pokyčiams (3.8. Atkaklumas ir nuoseklumas, 4 lygis).

**2024 M. TOBULINTINOS VEIKLOS ASPEKTAI**

Mokytojų tarybos posėdžio metu priimta:

* teikti grįžtamąjį ryšį pamokoje, kas įgalintų mokinius atsakingiau vertinti ir planuoti savo mokymąsi;
* tobulinti ugdymo proceso diferencijavimą, individualizavimą ir suasmeninimą, kas padėtų užtikrinti kiekvieno mokinio pažangos tvarumą.

Tai atitiktų veiklos kokybės įsivertinimo metodikoje aprašytus rodiklius:

**2 sritis. Ugdymas(is) ir mokinių patirtys. 2.2 Vadovavimas mokymuisi. 2.2.2. Mokymosi organizavimas** (diferencijavimas, individualizavimas, suasmeninimas, ugdymo integralumas, įvairovė, klasės valdymas).

Mokytojai pripažįsta mokinių skirtybes (amžiaus tarpsnio, asmeniniai ir ugdymosi poreikiai, interesai, gebėjimai, mokymosi stiliai,), į kurias atsižvelgia organizuodami mokymą(si). Taikomi įvairūs nenuolatiniai mokinių pergrupavimo pagal jų mokymosi poreikius būdai. Siekiama suasmeninti mokymąsi, tai yra skatinamas aktyvus mokinių dalyvavimas keliant individualius, su kiekvieno mokymosi galimybėmis, interesais ir siekiais derančius ugdymosi tikslus, renkantis temas, užduotis, problemas, mokymosi būdus ir tempą.

**2.4.Vertinimas ugdant. 2.4.1. Vertinimas ugdymui** (vertinimo kriterijų aiškumas, vertinimo būdai, pažangą skatinantis grįžtamasis ryšys).

Pažangą skatinantis grįžtamasis ryšys Mokytojai užtikrina, kad mokiniams ir jų tėvams informacija apie mokymąsi būtų teikiama laiku, būtų informatyvi, asmeniška ir skatinanti kiekvieną mokinį siekti asmeninės pažangos. Siekiama abipusio grįžtamojo ryšio (dialogo), kuris padeda mokytojams pasirinkti tinkamesnes mokymo strategijas, o mokiniams – siekti optimalios asmeninės sėkmės, taisyti mokymosi spragas ir vadovauti savo pačių mokymuisi.

**REKOMENDACIJOS DĖL MOKYKLOS PAŽANGOS KRYPTINGUMO IR VEIKLOS TVARUMO UŽTIKRINIMO**

Atsižvelgdami į surinktus vertinimo duomenis dėl progimnazijos padarytos pažangos projekto KK metu, rekomenduojama:

Administracijai:

• telkti mokyklos bendruomenę tikslingam bendradarbiavimui dalijantis patirtimi su rajono, regiono pedagogais siekiant asmeninio tobulėjimo ir prasmingo tarpinstitucinių ryšių stiprinimo;

• parengti ir dalyvauti tarptautiniuose projektuose siekiant įprasminti mokinių komunikavimo kompetenciją užsienio kalba bei plėsti progimnazijos tinklaveiką.

Mokytojams:

• sistemingai stebėti kiekvieno mokinio individualią pažangą pamokoje bei teikti grįžtamąjį ryšį, tai įgalintų mokinius atsakingiau vertinti ir planuoti savo mokymąsi;

• tęsti 1–4 ir 5–8 klasių koncentruose dirbančių pedagogų patirties dalijimosi praktiką su grįžtamuoju ryšiu „Kolega–kolegai“, taip susikuriant galimybę didaktinės raiškos mokytis vieniems iš kitų.

Mokytojams ir švietimo pagalbos specialistams:

• sudaryti galimybes mokiniams pamokoje pasirinkti mokymosi būdą, tempą, sudėtingumą, tai skatintų gilesnį, prasmingesnį mokymą(si), padėtų siekti suasmeninto mokymosi ir mokymosi savivaldumo.